**Izziņa par atzinumos sniegtajiem iebildumiem**

Ministru kabineta rīkojuma projektam

**„Par valsts nekustamā īpašuma “Ezernieki” Kastuļinas pagastā, Aglonas novadā, nodošanu**

**Aglonas novada pašvaldības īpašumā” VSS-101**

1. **Jautājumi, par kuriem saskaņošanā vienošanās nav panākta: nav**

**Informācija par elektronisko saskaņošanu:**

|  |  |
| --- | --- |
| Datums: | **11.05.2020.** |
|  |  |
| Saskaņošanas dalībnieki: | Tieslietu ministrija, Vides aizsardzības un reģionālās attīstības ministrija, Latvijas Pašvaldību savienība, Zemkopības ministrija |
|  |  |
| Saskaņošanas dalībnieki izskatīja šādu ministriju (citu institūciju) iebildumus | Vides aizsardzības un reģionālās attīstības ministrijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
|   Nr. p.k. | Saskaņošanai nosūtītā projekta redakcija (konkrētā punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)  | Atbildīgās ministrijas norāde par to, ka iebildums ir ņemts vērā vai informācija par saskaņošanā panākto alternatīvo risinājumu |  Projekta attiecīgā punkta (panta) galīgā redakcija  |
| 1. |  | **Vides aizsardzības un reģionālās attīstības ministrija**Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 6.punktā noteikts, ka jebkuru jaunu teritorijas izmantošanu veic atbilstoši spēkā esošajam pašvaldības teritorijas plānojumam. Arī Ministru kabineta 2013.gada 5.marta noteikumu Nr.123 “Noteikumi par parku un mežaparku izveidošanu mežā un to apsaimniekošanu” regulējumā iekļauta norma, ka parka izveidē ievēro būvniecību reglamentējošos normatīvos aktus, kas nozīmē arī būvniecības atbilstību teritorijas plānojumam. Aglonas novada domes 2019.gada 13.decembra izziņā Nr.2-1.11/19/202 par plānotās darbības – aktīvās atpūtas parka izveidošanas (meža takas, tarzānu trases, bērnu atpūtas laukumi) atbilstību Aglonas novada teritorijas plānojumam, kas atbilstoši Ministru kabineta 2006.gada 19.septembra noteikumu Nr.776 “Valsts meža zemes atsavināšanas kārtība” 5.2.apakšpunktam ir pievienota rīkojuma projekta paskaidrojošajiem materiāliem, sniegta maldinoša informācija. Aglonas novada teritorijas plānojumā funkcionālajā zonu *Publiskās apbūves teritorija – Darījumu apbūves teritorija*, kas noteikta nekustamā īpašuma “Ezernieki” (kadastra Nr. 60720010041) teritorijā, nav atļauts izmantot parka izveidei. Līdz ar to pašvaldība, pārņemot nekustamo īpašumu, nevarēs tiesiski īstenot rīkojuma projekta 1.1.apakšpunktā noteikto funkciju - ierīkot un uzturēt parku, kas neatbilst Aglonas novada teritorijas plānojumā noteiktajam.  | **Iebildums izvērtēts.**Aglonas novada dome 24.04.2020. vēstulē Nr.2-1.10/20/243-N sniegusi sekojošu informāciju.Izvērtējot atzinumā minētos faktus un skaidrojumu par atbilstību teritorijas plānojumam, Aglonas novada dome dara zināmu, ka nepiekrīt atzinumam, pamatojot to ar sekojošiem argumentiem:Nekustamā īpašuma „Ezernieki” Kastuļinas pagastā iecerētā izmantošana nav saistīta ar būvniecību „Būvniecības likuma” izpratnē (1.pants pirmā daļa *3)****būve****— ķermeniska lieta, kas tapusi cilvēka darbības rezultātā un ir saistīta ar pamatni (zemi vai gultni).* Nekādas uz pamatiem būvētas ilglaicīgas būves nekustamajā īpašumā netiek plānotas. Paredzamās darbības vairāk saistītas ar teritorijas labiekārtošanu un pārvietojamu koka konstrukciju izvietošanu teritorijā, lai būtu iespējama teritorijas izmantošana iedzīvotāju un tūristu aktīvai atpūtai, maksimāli saglabājot dabu, mežu tā sākotnējā stāvoklī. Meža taku ierīkošana nozīmē krūmu izciršanu, nolauzto un sauso zaru un atkritumu savākšanu teritorijā, lai tā varētu tikt izmantota pastaigām, nūjošanai, skriešanai, nekāda speciāla seguma uzklāšana nav paredzēta. Tarzānu trases ir kokos ierīkotas no virvēm, dēļiem, brusām izveidotas šķēršļu joslas ģimenes aktīvai atpūtai. Bērnu atpūtas rotaļu laukumos paredzēts izvietot smilšu kasti, šūpoles, pārvietojamas koka konstrukcijas kā sporta aprīkojums bērniem. Laivu piestātne paredzēta kā koka laipa ūdenī, pie kuras nostiprināmas laivas un/vai katamarāni. Paredzēts izvietot atsevišķus labiekārtojuma elementus, kas attiecināmi uz MK Nr.500 (19.08.2014.) „Vispārīgie būvnoteikumi” otrajā pielikumā „Inženierbūvju iedalījums grupās”minētajām pirmās grupas būvēm, tas ir - atsevišķs labiekārtojuma elements, kas atrodas publiskajā ārtelpā – soliņš, bērnu rotaļu ierīce, sporta aprīkojums, atsevišķa laterna un apgaismes ķermenis, laipa, gājēju tiltiņš, karogu masts, ielu norādes stabs, velosipēdu statīvs u. tml. Šādu konstrukciju izveidošanai nav nepieciešama būvniecības iecere, kā tas skaidrots Būvniecības Valsts kontroles biroja metodiskajos norādījumos (<https://bvkb.gov.lv/sites/default/files/kd_prezentacija_.pdf>) Ēku būvniecības iecere nav nepieciešama pirmās vai otrās grupas vienstāva ēkām bez pamatiem (piemēram, siltumnīca, nojume, lapene, paviljons).Aglonas novada teritorijas plānojumā funkcionālajā zonā *Publiskās apbūves teritorija – Darījumu apbūves teritorija*, kurā atrodas nekustamais īpašums “Ezernieki” (kadastra Nr. 60720010041) ir teritorijas izmantošanas veids, kas ietver zemes, ēkas un citas būves vai tās daļas izmantošanu iedzīvotāju tiešai apkalpošanai domātu iestāžu un uzņēmumu, tirdzniecības un/vai pakalpojumu objektu apbūvei, t.sk. biroju ēkas, bankas, tirdzniecības uzņēmumi, sabiedriskās ēdināšanas iestādes, apdrošināšanas sabiedrības, viesnīcas, moteļi, izstāžu, informācijas un konferenču centri, sadzīves pakalpojumi, saloni, aptiekas un citas komerciāla rakstura iestādes, bet neietver nekādu ražošanu vai vairumtirdzniecību.Atpūtas parka izveidošana paredzēta iedzīvotāju publiskai izmantošanai kā atpūtas komplekss dabā, kas nav pretrunā ar teritorijas plānoto izmantošanu. Saskaņā ar teritorijas plānojumu atļautā izmantošana – teritorijas izmantošana, apbūve, saimnieciskā darbība, būvju, ēku un zemes izmantošana atbilstoši teritorijas plānojumā, lokālplānojumā vai detālplānojumā noteiktajam teritorijas izmantošanas veidam.**Kā atļautā teritorijas palīgizmantošana ir arī sporta objektu izveidošana, kas paredzēti iedzīvotāju aktīvai atpūtai, bet nav izmantojami komerciāliem nolūkiem**. Saskaņā ar teritorijas izmantošanas un apbūves noteikumiem, nolūki, kādos atļauts būvēt, pārbūvēt, ierīkot vai izmantot būves uz zemes nekustamajā īpašumā "Ezernieki" Kastuļinas pagastā, Aglonas novadā ir: iedzīvotāju tiešai apkalpošanai paredzētu dažādu objektu izveide, iekļaujot sevī ar tūrismu un rekreāciju saistītas ēkas un būves, sporta un atpūtas objektus. Tātad novada teritorijas plānojums paredz iespēju izveidot Parku paredzētajā meža teritorijā.Izveidojot parku tiks veicināta Aglonas novada ilgtspējīgas attīstības stratēģijas 2013.-2037. gadam stratēģiskā mērķa SM 2. "Sakārtota vide un novada teritorijas infrastruktūra" izvirzītās ilgtermiņa prioritātes IP 2. "Novada vērtību saglabāšana. Pievilcīgas darba un rekreācijas vides veidošana" . Ņemot vērā augstāk minēto, Aglonas novada pašvaldība lūdz Vides aizsardzības un reģionālās attīstības ministriju pārskatīt savā 2020.gada 26.februāra atzinumā Nr. 1-22/1765 izteiktos argumentus par plānotās darbības atbilstību Aglonas novada teritorijas plānojumam.**Pēc Aglonas novada domes 24.04.2020. vēstules Nr.2-1.10/20/243-N saņemšanas VARAM 30.04.2020. aprīļa vēstulē Nr.1-132/4087 norāda sekojošo.** Rīkojuma projektam pievienotajā Aglonas novada domes 2019.gada 13.decembra izziņā Nr.2-1.11/19/202 apliecināta nekustamajā īpašumā “Ezernieki” (kadastra Nr. 60720010041) plānotās darbības (parka izveides) atbilstība teritorijas plānojumam. Ministrija atzinumā vērsa uzmanību uz Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” (turpmāk – Vispārīgie apbūves noteikumi) prasībām par darbības atbilstību teritorijā atļautajai izmantošanai, norādot, ka paredzētās funkcijas – parka izveides īstenošana var nebūt iespējama, piemērojot šajā izziņā paustos argumentus. Prasības teritorijas plānojumā nosakāmām funkcionālajām zonām un tajās atļautajai izmantošanai un apbūvei noteiktas Vispārīgajos apbūves noteikumos. Aglonas novada teritorijas plānojumā funkcionālajā zonā *Publiskās apbūves teritorija – Darījumu apbūves teritorija (P2)*, kurā atrodas nekustamais īpašums “Ezernieki”, paredzēti izmantošanas veidi, kas ir pretrunā Vispārīgo apbūves noteikumu regulējumam. Piemēram, *Publiskās apbūves teritorijā* nav pieļaujami vieglās rūpniecības uzņēmumi.  Ievērojot Oficiālo publikāciju un tiesiskās informācijas likuma 9.panta sesto daļu, kā arī Teritorijas attīstības plānošanas likuma 23.panta piekto daļu, pretrunu gadījumā piemēro augstāka juridiskā spēka normatīvo aktu. Proti, šajā gadījumā jāievēro Vispārīgo apbūves noteikumu prasības, kur *Publiskās apbūves teritorijas* galvenie izmantošanas veidi ir *publiskā apbūve* un *labiekārtota publiskā ārtelpa*. Lūdzam to ņemt vērā teritorijas izmantošanā un norādīt izziņā par atļauto izmantošanu nekustamajā īpašuma "Ezernieki". Aglonas novada dome ir precizējusi izziņu par atbilstību teritorijas plānojumam (2020.gada 8.maija izziņa Nr. 2-1.10/20/262-N). Izziņa papildināta ar sekojošu informāciju – Ministru kabineta 2013.gada 30.aprīļa noteikumu Nr.240 “Vispārīgie teritorijas plānošanas, izmantošanas un apbūves noteikumi” 4.6. punktā “Publiskās apbūves teritorija (P)” norādīts, ka Publiskās apbūves teritorija (P) ir funkcionālā zona, ko nosaka, lai nodrošinātu komerciālu vai nekomerciālu publiska rakstura iestāžu un objektu izvietošanu, paredzot atbilstošu infrastruktūru. Publiskās apbūves teritorijas galvenie izmantošanas veidi ir: publiskā apbūve un teritorijas izmantošana; labiekārtota publiskā ārtelpa.**Ņemot vērā augstāk minēto, plānotā darbība - aktīvās atpūtas parka izveidošana attiecināma uz labiekārtotu publisko ārtelpu publiskās apbūves teritorijā,** **nav pretrunā teritorijas atļautajai izmantošanai un atbilst Aglonas novada teritorijas plānojumam 2013.-2025.gadam.**  | Anotācija papildināta ar Aglonas novada domes precizētajā izziņā par atbilstību teritorijas plānojumam (2020.gada 8.maija izziņa Nr. 2-1.10/20/262-N) sniegto informāciju. |
| Atbildīgā amatpersona |    |
|  |  |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ojārs Valkers

|  |
| --- |
| (par projektu atbildīgās amatpersonas vārds un uzvārds) |
| Valsts akciju sabiedrības “Valsts nekustamie īpašumi” izpilddirektors |
| (amats) |
|  |
| (tālruņa un faksa numurs) |
| ojars.valkers@vni.lv |
| (e-pasta adrese) |

Māra Deņisova

VAS «Valsts nekustamie īpašumi»

Tiesību aktu daļas

Tiesību aktu speciāliste

Vaļņu iela 28, Rīga, LV-1980

E-pasts: mara.denisova@vni.lv; [www.vni.lv](http://www.vni.lv)